 ይዅንምበር ትሕተ-ዕድመ መንእሰይ ስለ ዝነበርኩ ኵነታት ክመሚውን ኣይክእልን ነይረ - ሓደ ሓቂ ካብ ዝተጋነነ ሓቂ ክፈልዮ ኣይክእልን ነይረ ኣብቲ እዋንቲ ኣብ ቤት-ትምህርቲ ሰውራ ናይ ቀለም ትምህርቲ ጥራይ ዘይኰነስ ብፖለቲካ ዝተኸለሰ ትምህርቲ ዘንት-እለት ንመሃር ነርና ምስ ብጾተይ ኣብ ካልእ ዓለም እንታይ ይካየድ ከም ዝነበረ ንምፍላጥ ረድዮ ክንሰምዕ ገሌና ድማ ዝረኽብናዮም መጻሕፍቲ ጊዜ ወሲድና ከነንብብ ይዝከረኒ - ብሕልፊኳ ብጆርጅ ኦርወል ዝተጻሕፈት ኣኒማል ፋርም ዘርእስታ ልበ-ወለድ ኣብ ሞንጎና ህብብቲ ነበረት እናበለ ዕላሉ ይቕጽል እታ መጽሓፍ ሓለፋታት-ሓለፍቲ ብንጹር እትገልጽ ኣድማዒትን ኣብ መላእ-ዓለም ኣዝያ ዉርይትን መጽሓፍያ ኣፍና መሊእናኳ ኣይንዛረበሉ መዛረቢ ነገራት ማለት ኣዕጋቢ ዘይኰነ ሸነኻት መሪሕነት ሰውራ በታ መጽሓፍ ኣቢልና ክንርዳእ ጀመርና ዋላኳ መምሃራንና ሃገራውነት ከድግሙና ህርድግ እንተበሉ ንሕና መናእሰይ ምንባርና ኣይተረፈናን ኣነ ንባዕለይ ፍርቁ ቀልበይ ኣብ ካልእ ዓለም ይነብር ነይሩ ክብል እኽእል እናበለ ንድሕረ-ባይታኡ ይብድሆ ክሩቤል ኣቀራርብኡ ህዱእዩ ... ቃላቱ ፈቒዱ ሓሳቡ እናመመየ ብዕምቘትዩ ዝዛረብ ይዅንምበር ተጓንፎታት ህይወቱ ኣብ ዉሽጡ ከም ዘዕሎብጡ ንመስተውዓሊ ሰብ ርዱእዩ ማህሰይቲ ዝብል ቃል ደርጒሑ ምስ ገደፎ ንሰማዒኡ ሰገጥዩ ዘብል ኣብ እዋን ሰውራ ዘጥረናዮም ሕልምታት ሃሰይቲዮም ክብል እኽእል ... ብዉሑዱ ንዓይ ሃስዮምኒዮም ሕልምታተይ በኒኖም ! 